R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea depunerii și implementării unui proiect în vederea sprijinirii conectării populației cu venituri mici la rețelele de alimentare cu apă și canalizare existente, în cadrul Planului Național de Redresare și Reziliență, cât și aprobarea încheierii unui parteneriat cu S.C. Aquatim S.A. în vederea depunerii și implementării proiectului.

Analizând temeiurile juridice, respectiv:

a) art. 129, alin. (2), lit. b) și alin. (4), lit. d) din O.U.G. nr. 57/3 iulie 2019 privind Codul administrativ, cu modificările şi completările ulterioare;
b) Ordinul Ministerului Mediului, Apelor si Pădurilor pentru aprobarea Ghidului specific — Condiții de accesare a fondurilor europene aferente Planului național de redresare și reziliență, componenta C1 — Managementul apei, investiția 3. Sprijinirea conectării populației cu venituri mici la rețelele de alimentare cu apă și canalizare existente – publicat in Monitorul Oficial al României nr. 993 bis partea I;
c) O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare.
Ținând cont de:

a) referatul de aprobare nr. 11.274/21.11.2022 al Primarului orașului Deta, în calitatea sa de iniţiator;
b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 11.276/ 21.11.2022 prin care se propune aprobarea depunerii și implementării unui proiect în vederea sprijinirii conectării populației cu venituri mici la rețelele de alimentare cu apă și canalizare existente, în cadrul Planului Național de Redresare și Reziliență, cât și aprobarea încheierii unui parteneriat cu Aquatim SA în vederea depunerii și implementării proiectului.
c) avizul consultativ al Comisiei Urbanism a Consiliului local.
În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă depunerea unui proiect în vederea sprijinirii conectării populației cu venituri mici la rețelele de alimentare cu apă și canalizare existente, în cadrul Planului Național de Redresare și Reziliență.
Art. 2 – Se aprobă încheierea unui parteneriat între Orașul Deta și S.C. Aquatim S.A. în vederea depunerii și implementării proiectului.   
Art. 3 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului-Județul Timiș;

- Primarului Orașului Deta;

- Compartimentului Administrație publică, protocol;

- Compartimentului Dezvoltare economico-socială, prognoze și analize;

- prin publicare pe site-ul www.detatm.ro – Monitorul oficial local.

INIȚIATOR PROIECT,                                                  AVIZEAZĂ PENTRU LEGALITATE:

      Petru ROMAN,                                                               Secretarul general al orașului Deta    

              Primar                                                                              Coralia SCULEAN         
